CELEX: 62017CN0093
Language: bg
Date: 2017-02-22 00:00:00
Title: Дело C-93/17: Иск, предявен на 22 февруари 2017 г. — Европейска комисия/Република Гърция

24.4.2017   
            
            
               BG
            
            
               Официален вестник на Европейския съюз
            
            
               C 129/10
            
         Иск, предявен на 22 февруари 2017 г. — Европейска комисия/Република Гърция
   (Дело C-93/17)
   (2017/C 129/12)
   Език на производството: гръцки
   
      Страни
   
   
      Ищец: Европейска комисия (представители: A. Bouchagiar и B. Stromsky)
   
      Ответник: Република Гърция
   
      Искания на ищеца
   
   
               —
            
            
               да се установи, че като не е приела мерките за изпълнение на решението на Съда от 28 юни 2012 г., C-485/10, Комисия/Гърция, EU:C:2012:395, Република Гърция не е изпълнила задълженията си по горепосоченото решение и по член 260, параграф 1 ДФЕС,
            
         
               —
            
            
               да се осъди Република Гърция да заплати на Комисията по сметка „Собствени ресурси на Европейския съюз“ периодична имуществена санкция в размер на 34 974 EUR за всеки ден забава в изпълнението на решението на Съда от 28 юни 2012 г., C-485/10, за периода от деня на постановяване на решението по настоящото дело до деня, в който бъде изпълнено решението от 28 юни 2012 г.,
            
         
               —
            
            
               да се осъди Република Гърция да заплати еднократно на Комисията по сметка „Собствени ресурси на Европейския съюз“ сума в дневен размер, произтичащ от умножението на дневна сума, равна на 3 828 EUR, по броя на дните, които ще изтекат от деня на постановяване на решението от 28 юни 2012 г. до деня на отстраняване на нарушението или, при липса на отстраняване — до деня на постановяване на решението по настоящото дело,
            
         
               —
            
            
               да се осъди Република Гърция да заплати съдебните разноски.
            
         
      Основания и основни доводи
   
   На 2 юли 2008 г. Европейската комисия приема Решение 2009/610/ЕО относно мерки C 16/04 (ex NN 29/04, CP 71/02 и CP 133/05), приведени в действие от Гърция в полза на Hellenic Shipyards. В посоченото решение Комисията приема, че е несъвместима с общия пазар определена държавна помощ в полза на Hellenic Shipyards и разпорежда възстановяването на същата заедно с лихвите, начислени до момента на пълното възстановяване на държавната помощ.
   На 8 октомври 2010 г. Комисията предявява иск пред Съда за нарушение на член 108, параграф 2 ДФЕС (дело C-485/10). На 28 юни 2012 г. Съдът постановява, че като не е взела в определения срок всички необходими мерки, за да изпълни решението на Комисията и като не е предоставила на Комисията в определения срок сведенията, посочени в член 19 от решението, Република Гърция не е изпълнила задълженията си по членове 2, 3, 5, 6, 8, 9 и 11—19 от това решение.
   Като не е приела мерките за изпълнение на решението на Съда от 28 юни 2012 г., Република Гърция е нарушила задълженията си, произтичащи от горепосоченото решение и от член 260, параграф 1 от Договора за функционирането на Европейския съюз.